Neuvoston päätöslauselma, annettu 2 päivänä lokakuuta 2000, lentomatkustajien oikeuksista



Virallinen lehti nro C 293 , 14/10/2000 s. 0001 - 0002



Neuvoston päätöslauselma, annettu 2 päivänä lokakuuta 2000, lentomatkustajien oikeuksista (2000/C 293/01) EUROOPAN UNIONIN NEUVOSTO, jotka VAHVISTAA haluavansa, että lentomatkustajien oikeudet tunnetaan paremmin ja että niitä vahvistetaan. Tämä vuoksi neuvosto panee tyytyväisenä merkille komission antaman tiedonannon ja kampanjan lentomatkustajien tekemiseksi paremmin tietoisiksi oikeuksistaan, jonka komissio on pannut alulle julkaisemalla peruskirjan ja asettamalla sen nähtäväksi yhteisön lentokentille, TOTEAA, että lentomatkustajat eivät tällä hetkellä tunne riitävästi oikeuksiaan, ja he ovat vaarassa joutua eriarvoiseen asemaan lentoliikenteen harjoittajiin nähden, AIKOO ottaa huomioon lentoliikennealan maailmanlaajuisen kehityksen, kuten yhteenliittymät, franchise-sopimukset tai sopimukset yhteisten tunnusten käytöstä, sekä korjata niiden mahdolliset haitalliset vaikutukset lentomatkustajien asemaan ja heidän oikeuksiinsa, KATSOO lisäksi, että kuluttajien odotusten mukaista yhteisön lentoliikenteen vapauttamista ja lentoliikenteen nopeaa kehitystä on täydennettävä vahvistamalla lentomatkustajan suojaa ja hänen oikeuttaan saada tietoja, PALAUTTAA MIELEEN Euroopan yhteisön perustamissopimuksen 153 artiklan määräykset kuluttajien etujen suojaamisesta ja kuluttajansuojan korkean tason varmistamisesta, TUKEUTUU Lissabonin Eurooppa-neuvoston päätelmiin, joissa suositellaan lainsäädännön yksinkertaistamista, ON TIETOINEN lentoliikennealan erityispiirteistä ja keskinäisestä riippuvuudesta, joka vallitsee alan eri toimijoiden, kuten lentoyhtiöiden, lentoasemien, matkatoimistojen ja matkanjärjestäjien sekä lentoliikenteen valvonnasta vastaavien elinten harjoittamien toimien välillä, AIKOO kiinnittää huomiota siihen, että matkustajia koskevien toimenpiteiden ja toimijoille kansainvälisestä kilpailusta johtuvien taloudellisten vaatimusten välillä säilyy tarvittava tasapaino, MUISTUTTAA lisäksi, että halu suojata lentomatkustajia ei saa vaikeuttaa vapaata kilpailua Euroopan unionin sisällä tai sen ulkopuolella eikä erityisesti yritysten omia kaupallisia aloitteita, PANEE MERKILLE kansainvälisissä erityiselimissä tehdyn työn ja niiden päätökset sekä alan järjestöjen kuten Kansainvälisen lentoliikenneliiton (IATA) ja Euroopan lentoyhtöiden liiton (AEA) työskentelyn, sekä VALVOO, että sen oma toiminta on johdonmukaista kansainvälisten sopimusten, erityisesti Varsovan ja Montrealin yleissopimusten, sekä Kansainvälisen siviili-ilmailujärjestön (ICAO) ja Euroopan siviili-ilmailukonferenssin (ECAC) työskentelyn kanssa, TOIVOO, että matkustajien oikeuksien suojaa koskevia toimenpiteitä ryhdytään harkitsemaan myös muita liikennemuotoja varten, KATSOO, ETTÄ ENSISIJAISILLA TOIMILLA OLISI PYRITTÄVÄ: 1) parantamaan ensinnä lentomatkustajien tiedonsaantia: a) selkeyttämällä sopimuksia, joiden on oltava avoimia ja ymmärrettäviä ja joissa on mainittava kaikki olennaiset seikat; b) antamalla selkeitä ja yksityiskohtaisia tietoja mahdollisista viivästyksistä ja yleisemmin kaikista ennakoimattomista seikoista, jotka voivat vaikuttaa matkan kulkuun; c) laatimalla Euroopan tasolla säännöllisesti selvityksiä, joiden avulla kuluttajat voivat vertailla lentoliikenteen harjoittajien toimintaa; 2) vahvistamaan lentomatkustajien oikeuksien suojaa: tiettyjä tämän alan sopimusehtoja on tarkistettava kuluttajasopimusten kohtuuttomista ehdoista 5 päivänä huhtikuuta 1993 annettu neuvoston direktiivi 93/13/ETY(1) huomioiden; lisäksi olisi tarkasteltava kysymyksiä, jotka koskevat lippujen vaihtamista, varausten vahvistamista, hinnan muuttamista varauksen tekemisen jälkeen, mahdollista korvausta ja muun muassa lipun korvaamista viivästymisten sattuessa; 3) parantamaan tarjottuja palveluja muun muassa: a) viivästyksien sattuessa harkitsemalla esimerkiksi mahdollisuuksia reitittää matkustajat uudelleen mahdollisimman nopeasti ja tarjota heille ainakin vähimmäismäärä apua; b) liikuntarajoitteisten ja erityistä apua tarvitsevien matkustajien tarpeiden huomioon ottamiseksi; c) jos matkatavarat ovat kadonneet, myöhästyneet tai vahingoittuneet; 4) edistämään lopuksi riita-asioiden käsittelyä: tältä osin on ehdottomasti huolehdittava siitä, että lentoyhtiöt, lentoasemat, matkatoimistot ja matkanjärjestäjät helpottavat valitusten esittämistä ja että valitukset käsitellään määrätyn ajan kuluessa; seuraavaksi on perustettava järjestelmiä riita-asioiden ratkaisemiseksi erityisesti kuluttajariitoja tuomioistuinten ulkopuolella ratkaisevien kansallisten elinten yhteisön laajuisesta verkosta 25 päivänä toukokuuta 2000 annetun neuvoston päätöslauselman pohjalta(2), ROHKAISEE voimakkaasti oapuolia ryhtymään neuvoston edellä esittämiä toimia koskeviin vapaaehtoisiin toimenpiteisiin ja jatkamaan niiden toteuttamista. Vapaaehtoisten toimenpiteiden on oltava riittävän kohdennettuja, jotta niillä voidaan parantaa merkittävästi lentomatkustajien asemaa, ja niiden soveltamista on voitava valvoa. Nämä toimenpiteet on toteutettava tehokkaasti, minkä takia niiden toteuttaminen on aloitettava pikaisesti ja ne on saatettava päätökseen viimeistään toukokuussa 2001 pitäen silmällä asian käsittelemistä Euroopan unionin ja Euroopan siviili-ilmailukonferenssin (ECAC) välisessä kokouksessa, ja komission on säännöllisesti laadittava niiden edistymisestä kertomuksia, KOROSTAA, että mikäli neuvoston kannattama vapaaehtoinen yhteistyö epäonnistuu, saattaa olla aiheellista tarkastella lentoliikennealan säädösaloitteita, PANEE MERKILLE komission aikomuksen antaa säädösehdotuksia. Neuvosto katsoo tässä vaiheessa asianomaisten osapuolten ilmaisemat näkemykset huomioiden, että on ensisijaisesti käsiteltävä lentoliikennesopimusta sille asetettavien vähimmäisvaatimusten asettamiseksi, sekä kuluttajille säännöllisesti annettavien selvitysten julkaisemista, ja kehottaa komissiota jatkamaan tarpeellisia neuvotteluja, JAKAA komission käsityksen, jonka mukaan on tarpeen vahvistaa tämänhetkistä matkustajien suojaa tapauksissa, joissa koneeseen ottamisesta kieltäydytään, ANTAA PYSYVIEN EDUSTAJIEN KOMITEALLE TEHTÄVÄKSI käsitellä viipymättä komission ehdotuksia, jotka koskevat lentoliikenteen harjoittajien korvausvastuusta 9 päivänä lokakuuta 1997 annetun neuvoston asetuksen 2027/97(3) muuttamista ja tiettyjen kansainvälistä ilmakuljetusta koskevien sääntöjen yhtenäistämisestä tehdyn yleissopimuksen (Montrealin yleissopimus) hyväksymistä, VAHVISTAA lisäksi aikomuksensa käsitellä tätä aihetta uudelleen seuraavassa istunnossaan. (1) EYVL L 95, 21.4.1993, s. 29. (2) EYVL C 155, 6.6.2000, s. 1. (3) EYVL L 285, 17.10.1997, s. 1.